Jubilej Američkog crvenog krsta
Američki Crveni krst, vodeća organizacija u Sjedinjenim Državama za odgovore na vanredne situacije, slavi 130 godina postojanja
Pripadnici Crvenog krsta su na licu mesta tokom prirodnih katastrofa i pružaju pomoć i utehu žrtvama zemljotresa, poplava, uragana i drugih katastrofa. Američki Crveni krst simbolizuje vrhunsku službu. Suzi Difrensis je portparolka te organizacije. Sve je počelo sa nastavnicom i predavačem Klarom Barton. 1860-tih ona je negovala ranjene vojnike tokom Američkog gradjanskog rata i obezbedjivala medicinske zalihe kako bi ublažila njihove patnje. Medjutim, njena saosećajnost se nije tu završila. Tokom posete Evropi 1869., ona je saznala za Medjunarodni crveni krst osnovan u Švajcarskoj nekoliko godina ranije. To ju je inspirisalo da osnuje američki ogranak Crvenog krsta. Kim Robinson je kustoskinja Nacionalnog istorijskog objekta „Klara Barton“, nadomak Vašingtona. Bilo je to prvo stalno sedište Američkog crvenog krsta. Prva predsednica te organizacije, Klara Barton, u to vreme, živela je i radila u toj kući sa do 30 dobrovoljaca. Ta grupa pružala je pomoć pogodjenima prirodnim katastrofama – kao i katastrofama koje su uzrokovali ljudi. Suzi Difrensis ističe da je od smrti Klare Barton 1912. Američki crveni krst evoluirao. Suzi Difrensis dodaje da je Američki crveni krst deo najvećeg humanitarnog pokreta na svetu. Ona ističe da nova tehnologija pomaže radnicima u vanrednim situacijama da ispune svoju misiju. I dok Američki crveni krst slavi 130 godina službe, Kim Robinson veruje da bi Klara Barton bila zadovoljna dostignućima ove organizacije. „Posebno tokom prirodnih katastrofa sa kojima se Sjedinjene Države danas suočavaju njen legat pruža pomoć i to je jedna od ključnih osobina ove zemlje. Mislim da bi ona bila veoma ponosna i zadovoljna što se misija nastavlja i danas.“